Horatsi
Kvint Horatsi Flakk (lat. Quintus Horatius Flaccus), çox vaxt sadəcə Horatsi (8 dekabr e.ə. 65[…] – 27 noyabr e.ə. 8, Roma) — qədim Roma ədəbiyyatının "qızıl dövrü"nün şairi. Onun yaradıcılığı respublikanın sonunda vətəndaş müharibələri dövrünü və Oktavian Avqustun yeni rejiminin ilk onilliklərini əhatə edir. Horatsi, Vergili ilə yanaşı bu dövrün iki ən böyük şairindən biri hesab olunur. Əsas əsərləri "Satiralar", "Epodlar", "Odlar" və "Məktub" adlı şeir toplularıdır.